पार्टी कार्यकर्ताओं को संबोधित करते हुए अमित शाह ने कांग्रेस के तंज ‘मुंगेरी लाल के हसीन सपने’ का जवाब बच्चों की कविता ‘हम्पटी-डम्पटी’ गाकर दिया. अमित शाह ने कहा कि कांग्रेसी नेता अहंकार से भरे हुए हैं. वह अंदर से खोखले हैं. बीजेपी नेता पूरे आत्मविश्वास के साथ जनता के बीच जाकर अपनी बात रखते हैं. उन्होंने राजस्थान के सभी जिलों से आने वाले बूथ लेवल के पार्टी नेताओं को सभी क्षेत्रों में प्रचार अभियान पर जोर देने की बात कही. पार्टी सूत्रों की मानें तो अमित शाह जल्द ही बूथ लेवल के कार्यकर्ताओं के साथ एक मीटिंग करेंगे.